Томе Настев

Томе Настев (роден 1931, Струмица — ? Марсеј, Франција) бил македонски политички емигрант, активист и еден од основачите на Македонски национален фронт.
 Ран живот и образование 
Томе Настев е роден во 1931 година во Струмица, во семејството на Александар Настев и Андромеха Настева. Тој имал три сестри — Евангелика, Вера и Еленица — и еден брат, Ѓорѓи Настев. Семејството живеело во Струмица, каде Настев го поминал своето детство и рана младост. Основното и средното образование ги завршил во родниот град. Подоцна го продолжил своето образование во Скопје, каде се поврзал со група македонски студенти и интелектуалци.

Настев бил близок пријател на групата позната како петте струмички студенти. По нивното убиство, поради опасност од политички прогон, тој бил принуден да ја напушти земјата. Истата година во (20 септември-29 ноември) При обидот за бегство од Југославија, Томе Настев заедно со уште тројца други лица бил фатен на границата во правец кон Грција. По апсењето, бил задржан и испратен во логор на островот Крит, а подоцна престојувал и на други места, меѓу кои и во Солун.Тој во Јануари 1952 добива шанса и успева да избега во Марсеј и таму живе како политички емигрант.
 Спортска активност 
Покрај образованието, Настев бил активен спортист. Играл фудбал во струмичките клубови Тиверија и Беласица, каде бил познат како посветен играч.
 Создавање на Македонскиот Национален Фронт 
Во април 1957 година во Лозана се одржал основачкиот собир на новата организација „Македонски национален фронт“, на кој, меѓу останатите, присуствувал и Томе Настев. На основачкото собрание на МНФ (27 април 1957) присуствувале околу 15 студенти и емигранти, меѓу кои: С. Ѓавочанов, И. Јанев, П. Попов, А. Христов, Т. Настев, С. Уљанов и други."Народен фронт“ издавал илегални печатени материјали: по третиот број бил забранет весникот „Македонска искра“ како производ на групата. (Претполага се дека Настев учествувал во оваа активност.)

Групата дејствувала главно во Париз, но одржувала контакти и со македонски емигранти во други европски градови, вклучувајќи Лозана, Лондон и Осло.

 Политичка активност 
Во 1956 година, во Париз, заедно со Драган Богдановски и други македонски интелектуалци и политички емигранти, учествувал во формирањето на Македонскиот национален фронт. Организацијата имала цел да се бори за македонската национална кауза и правото на самоопределување на македонскиот народ.

Македонскиот национален фронт го издавал своето гласило „Македонска искра“, преку кое ги изразувал своите политички ставови и цели.

 Меѓу првите основачи на организацијата биле: 
Томе Настев (Струмица)

Стево Ѓавочанов (Богданци)

Иван Јанев (Свети Врач)

Калојан Сандев (Горна Џумаја)

Александар Христов (Горна Џумаја)

Коста Димески (Прилеп)

Драган Богдановски (Куманово)

Ова група за задача имале:

 Врбување на студенти и емигранти – особено оние што доаѓале на усовршување од комунистичка Југославија, за да останат во Западна Европа и да не се вратат под југословенска контрола.
 Формирање на организирана македонска емигрантска група – првично под името „Народен фронт“, со цел да се координираат активностите на македонските студенти и да се создаде јасна организациска структура.
 Политичка активност против југословенскиот и бугарскиот режим – групата требало да ја промовира македонската кауза и да ги спречи бугарските дипломати и пропагандни влијанија во Франција.
 Издавање на весници и списанија – како „Македонска искра“, за да се шират информации и идеи за борба за независна Македонија и за политичка организација на македонските емигранти.
 Формирање на Македонскиот национален фронт (1957) – групата требала да ја реализира идејата за независна Македонија, да воспостави организација со статут и политичка платформа, и да се легализира пред француските власти.
 Поддршка на македонската емиграција во Европа – обезбедување на помош и мрежа за македонските студенти и политички бегалци за нивно образование и безбедност.

Во основа, Томе Настев и групата имале улога на организатори, врбувачи и публицисти, кои ја започнуваа политичката борба на македонските студенти-емигранти за слободна и независна Македонија.

 Томе Настев во архивите на Македонија 
Името на Томе Настев се појавува во архивски извори и историски истражувања поврзани со македонската политичка емиграција во Западна Европа во 1950-тите години.

 Изјава на Драган Богдановски 
Извадок од политичкото досие на Драган Богдановски во 1956

"Во Париз тогаш имаше околу триесетина души македонски студенти, емигранти од трите дела на Македонија… Од Вардарска Македонија поактивни бевме јас, Стеван Ѓавочанов од Богданци, Томе Настев од Струмица…“

Извадок од политичкото досие на Драган Богдановски во декевмри 1957

Tоме Настев, емигрант од Струмица, за кого рекол дека во последно време се одал на пијанчење и неморален живот така да живчано оболел и на два пати бил во душевна болница.

 Живот во емиграција и смрт 
Во литературата по 1957 година настапува молк: не се познати интервјуа или нови написи што детално го следат неговиот живот.Фамилијата на Настев вели дека Настев се занимавал со приватна дејност и основал дискотека, која извесно време ја водел успешно. Подоцна ја продал својата сопственост, со цел да обезбеди средства за престој во дом за стари лица.

Во текот на својот живот во емиграција, Настев живеел во заедница со партнерка по потекло од Либија.

Доколку е жив, Настев би имал околу 94-95 години.Настев живеел во Франција, главно во Марсеј, каде останал активен во македонските емигрантски кругови. Таму го поминал поголемиот дел од својот живот во Марсеј.

 Наводи